**Arată-mi calea către Tine...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Arată-mi calea către Tine

Chiar de mă lupt prin valuri, mii,

Eu ştiu că braţul Tău mă ţine

Iar valul nu va birui…

Arată-mi calea către Tine

Chiar dacă drumul e spinos

Să merg tăcut, ştiind că-i bine

De calc pe urma Ta, Hristos…

Arată-mi calea către Tine

Când cei săraci, flămânzi şi goi

Te cheamă, ca să le faci bine…

Să nu dau Doamne, înapoi,

Ci cu deplina-ncredinţare,

Că Tu cunoşti tot rostul lor

Eu să le spun cât eşti de Mare

Şi cum vii Doamne-n ajutor!

Arată-mi calea către Tine

Şi eu, la rândul meu, mereu

La cei din jur, cum pot mai bine

Să Îl arăt pe Dumnezeu…